stanford-oval/wikipedia huggingface dataset:
Nils Lund

Nils Magnus Lund (13. joulukuuta 1915 Kuopio – 30. huhtikuuta 1989 Wien) oli suomalainen useissa kansainvälisissä tiedotustehtävissä työskennellyt toimittaja.
Nils Lundin vanhemmat olivat pormestari Karl Arne Lund ja Märtha Lilian Torsell. Lund tuli ylioppilaaksi 1933 ja valmistui filosofian maisteriksi 1939. Hän oli valmistuttuaan toimittaja Hangossa 1943 ja Suomen tietotoimistossa 1945 sekä sodan jälkeen Suomen tietotoimiston Tukholman kirjeenvaihtaja 1945–1950, Suomen suurlähetystön sanomalehti- ja kulttuuriavustaja Pariisissa 1950–1958, Unescon lehdistöpäällikkö 1959–1964, FAO:n tiedotusosaston erityistehtävissä Roomassa 1964, IAEA:n tiedotuspäällikkö 1965–1969 ja U Thantin nimittämänä YK:n Kreikkaa, Turkkia, Kyprosta ja Israelia palvelevan tiedotuskeskuksen päällikkö Ateenassa 1969–1976.
Nuoriso- ja vapaa-ajanohjaaja

Nuoriso- ja vapaa-ajanohjaaja on ammattinimike Nuoriso- ja vapaa-ajanohjauksen perustutkinnon suorittaneille. Tutkinto on toisen asteen koulutus ja sen laajuus on 120 opintoviikkoa. Valmistuneet voivat työskennellä esimerkiksi nuorisotaloilla, -palveluissa ja leiriohjaajina. Tutkinnon jälkeen on hyvät edellytykset jatkaa ammattikorkeakouluun sosionomiksi tai yhteisöpedagogiksi.
Aiheesta muualla

Opintopolku - yhteishaku (Arkistoitu – Internet Archive)
Koulutusta järjestävät oppilaitokset kartalla
Nokianvirran koulu

Nokianvirran yläkoulun etupihaa.
Nokianvirran koulu on Nokialla sijaitseva yläkoulu, jossa on vuosittain 500–700 oppilasta. Koulussa on musiikki- ja kuvataideluokat, sekä liikuntapainotteinen luokka. Koulun rehtori on Harri Yli-Valkama. Koulutalossa on viisi kerrosta. Ruokailusali sijaitsee ensimmäisessä kerroksessa ja pukuhuoneet liikuntasaliin sijaitsevat alimmassa kerroksessa eli nollassa. Liikuntasali kuitenkin sijaitsee 2. kerroksessa. Ainoat musiikin, käsityön ja kotitalouden luokat löytyvät 1. kerroksesta. Neljännessä eli ylimmässä kerroksessa opetetaan vain matematiikkaa.
Aiheesta muualla

Nokianvirran koulu. Web Archive.
Nelisilmä

| ”Nelisilmä” Jare & VilleGalle mukana Heikki Kuula |
| --- | --- | --- |

Singlen tiedot
 Albumilta: Mustaa kultaa
 Julkaistu: 28. helmikuuta 2011
 Formaatti: digitaalinen lataus
 Tuottaja(t): DJPP, Vakiosäätäjä
 Tyylilaji: rap, chiptune
 Kesto: 03.24
 Levy-yhtiö: Monsp Records
Jaren & VilleGallen muut singlet
| ”Epoo” 2011 | ”Nelisilmä” 2011 | ”Häissä” 2011 |
"Nelisilmä" on rap-duo Jaren & VilleGallen toinen single heidän ensimmäiseltä studioalbumiltaan Mustaa kultaa. Kappaleella vierailee rap-artisti Heikki Kuula ja sen tuotannosta vastaavat DJPP ja Vakiosäätäjä. Kappale sijoittui parhaimmillaan Suomen virallisen singlelistan sijalle 17 ja Finnish Dance Chartin sijalle seitsemän.
Musiikkivideo

Kappaleesta on kuvattu musiikkivideo. Videolla Jare & VilleGalle pelaavat videopelejä ja kappaleella tehdään valintoja normaalin elämän ja pelaamisen välillä.
Listasijoitukset

| Lista | Paras sijoitus |
| --- | --- |
Suomen virallinen singlelista: 17 
Finnish Dance Chart: 7
Nuorisokulttuuri

Rokkareita Chelsea Bridge -sillalla.
Nuorisokulttuuri on teinien tai laajemmin nuorten alakulttuuri, joka koostuu nuorten tulkinnasta nykymaailmasta ja siitä pohjautuvasta käyttäytymis- ja pukeutumistavoista, se on myös nuorien reaktio sille mitä senhetkinen elämänympäristö on, ja se mitä nuorilta vaaditaan ja odotetaan aikuisena. Se on yhteiskunnallinen ilmiö, joka on saanut alkunsa Yhdysvalloissa 1950-luvun alkupuolella, leviten hiljan myöhemmin myös muihin läntisiin teollisuusmaihin. Eräät kulttuurin piirteet vetoavat työläisnuorisoon kun taas jotkut keski- ja yläluokan nuorisoon. Kaupallistamisella on myös erittäin merkittävä osa nuorisokulttuurissa, sillä muun muassa tavarat ja vaatteet toimivat nuorison tyylien rakentajina, jolloin voidaan puhua pikemminkin nuorisomuodista tai nuorisomainonnasta.
Suomessa nuoriso omaksuu nopeasti kansainvälisiä tyylejä ja muoteja.
Muun muassa sosiologit tutkivat alakulttuurien ja nuorisoliikkeiden syntyä, laajenemista sekä sammumisen kiertokulkua.
Aiheesta muualla

Kuvia tai muita tiedostoja aiheesta Nuorisokulttuuri Wikimedia Commonsissa
Nefertiti (albumi)

| Nefertiti Miles Davis |
| --- | --- | --- |

Studioalbumin tiedot
 Äänitetty : 7. kesäkuuta, 22. kesäkuuta, 23. kesäkuuta ja 19. heinäkuuta 1967
 Julkaistu: maaliskuu 1968
 Tuottaja(t): Teo Macero
 Tyylilaji: jazz
 Kesto: 39.06
 Levy-yhtiö: Columbia
Miles Davisin muut julkaisut
| Sorcerer 1967 | Nefertiti 1968 | Miles in the Sky 1968 |
Nefertiti on yhdysvaltalaisen jazzmuusikon Miles Davisin studioalbumi, joka julkaistiin vuonna 1968.
Kappaleet

Nefertiti – 7.52
Fall – 6.39
Hand Jive – 8.54
Madness – 7.31
Riot – 3.04
Pinocchio – 5.08
Kokoonpano

Miles Davis – trumpetti
Wayne Shorter – saksofoni
Herbie Hancock – piano
Ron Carter – kontrabasso
Tony Williams – rummut
Nuoriso- ja yhteisöohjaaja

Nuoriso- ja yhteisöohjaaja on lasten ja nuorten parissa toimiva toisen asteen ammattitutkinnon suorittanut nuorisotyön ammattilainen. Nuoriso- ja yhteisöohjauksen perustutkinto on 180 opintopisteen laajuinen kasvatus- ja ohjausalan perustutkinto
, ja sen voi suorittaa joko peruskoulu- tai lukiopohjaisena. Kolmivuotisen perustutkinnon suorittaneilla on yleinen jatko-opintokelpoisuus, jonka mukaan on kelpoinen pyrkimään ammattikorkeakouluihin ja yliopistoihin.[lähde? ]
Ammattikorkeakouluissa on mahdollista suorittaa jatkokoulutuksena 210 op laajuinen yhteisöpedagogin tutkinto.[lähde? ]
Aiheesta muualla

Opintopolku - yhteishaku (Arkistoitu – Internet Archive)
Nick Wyman

Nicholas "Nick" Wyman (s. 18. toukokuuta 1950 Portland, Maine) on yhdysvaltalainen näyttelijä. Wyman on esiintynyt muun muassa elokuvassa Die Hard – Koston enkeli, jossa hän näytteli unkarilaista terroristia Mathias Targoa.
Käännös suomeksi
Nick Wheeler

Nick Wheeler vuonna 2006.
Nickolas Don ”Nick” Wheeler (s. 20. maaliskuuta 1982) on yhdysvaltalaisen rockbändin The All-American Rejectsin pääkitaristi ja taustalaulaja.
Wheelerin innostus musiikkiin lähti alulle hänen siskonsa levykokoelmasta, joka käsitti esimerkiksi Queenin ja Def Leppardin. Hän alkoi soittaa kitaraa seitsemänvuotiaana.
Teini-ikäisenä Nick soitti bändinsä kanssa juhlissa, joissa Tyson Ritter oli portsarina. Tyson liittyi Nickin bändiin, josta puuttui basisti, laittaen alulle läheisen ystävyyssuhteen. Nick ja Tyson perustivat kahdestaan oman bändin The All-American Rejects ja lähtivät New York Cityyn äänittämään ensimmäistä albumiaan. Myöhemmin Mike Kennerty ja Chris Gaylor liittyivät bändiin.
Nick kävi yhden lukukauden Oklahoman yliopistoa ennen kuin keskeytti.
Hänellä on monia tatuointeja, kuten Mupetit-tatuointi oikeassa kädessään. Kaikilla bändin jäsenillä sekä kiertuehenkilökunnalla on AAR-logo rinnassaan.
Wheeler soittaa kappaleessa ”Snakes on a Plane (Bring It)”, jossa olivat mukana Gabe Saporta (Cobra Starship), William Beckett (The Academy Is…), Travis McCoy (Gym Class Heroes), ja Maja Ivarsson (The Sounds).
Naoki Matsuda

| Henkilötiedot |
| --- | --- | --- | --- |
Koko nimi: Naoki Matsuda
Syntymäaika: 14. maaliskuuta 1977
Syntymäpaikka:  Kiryū, Gunma, Japani
Kuolinaika: 4. elokuuta 2011 (34 vuotta)
Pelipaikka: vasen laitapuolustaja
Pituus: 183 cm
Junioriseurat
1992–1994:  Maebashi Ikuei High School
Seurat
| Vuodet | Seura | O | (M) |
| 1995–2010 |  Yokohama Marinos | 385 | (17) |
| 2011 |  Matsumoto Yamaga | 15 | (1) |
| Yhteensä | Yhteensä | 400 | (18) |
Maajoukkue
| 2000–2005 |  Japani | 40 | (1) |
 Seurajoukkueuran tilastot kattavat vain kansalliset sarjat.
Naoki Matsuda (jap. 松田 直樹, (14. maaliskuuta 1977 Kiryū, Gunma, Japani – 4. elokuuta 2011) oli japanilainen jalkapalloilija. Vasemman laitapuolustajan paikalla pelannut Matsuda pelasi Japanin maajoukkueessa 40 ottelua ja teki niissä yhden maalin.
Seurauralla Matsuda pelasi Yokohama Marinosin joukkueessa vuodet 1995–2010. Kaudeksi 2011 hän siirtyi Matsumoto Yamagaan.
Matsuda pelasi Japanin joukkueessa vuoden 2002 MM-kilpailuissa. Lisäksi hän osallistui kaksi kertaa olympialaisiin. Atlantassa 1996 Japani ei selviytynyt lohkovaiheesta jatkoon. Sydneyssä 2000 joukkue selviytyi puolivälieriin, jossa se hävisi Yhdysvalloille.
Matsuda lyyhistyi kentälle joukkueensa harjoitusottelussa 2. elokuuta 2011, ja hänet vietiin sairaalaan. Sairaalan hengityskoneessa ollut Matsuda kuoli 4. elokuuta. Syynä lyyhistymiseen oli sydänkohtaus.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2000 | 14 | 0 |
| 2001 | 10 | 0 |
| 2002 | 12 | 0 |
2003: 0
| 2004 | 3 | 0 |
2005: 1
| Yhteensä | 40 | 1 |
Aiheesta muualla

National Football Teams
Japan National Football Team Database
Matsudan tilastot Soccerway -sivustolla (englanniksi)
Japanin joukkue – Jalkapallo kesäolympialaisissa 1996
1 Kawaguchi |
2 Shirai |
3 Suzuki |
4 Hironaga |
5 Tanaka |
6 Hattori |
7 Maezono |
8 Itō |
9 Jō |
10 Endō |
11 Morioka |
12 Uemura |
13 Matsuda |
14 Nakata |
15 Akiba |
16 Matsubara |
17 Michiki |
18 Shimoda |
Valmentaja Nishino
Japanin joukkue – Jalkapallo kesäolympialaisissa 2000
1 Narazaki |
2 Nakazawa |
3 Matsuda |
4 Morioka |
5 Miyamoto |
6 Inamoto |
7 H. Nakata |
8 Myōjin |
9 Hirase |
10 Nakamura |
11 Miura |
12 Sakai |
13 Yanagisawa |
14 Motoyama |
15 Nishi |
16 K. Nakata |
17 Takahara |
18 Tsuzuki |
Valmentaja Troussier
Japanin joukkue – Jalkapallon AM-kilpailut 2000
1 Kawaguchi |
3 Matsuda |
4 Morioka |
6 Hattori |
8 Mochizuki |
9 Nishizawa |
10 Nanami |
11 Miura |
12 Morishima |
13 Yanagisawa |
14 Nakamura |
15 Oku |
17 Inamoto |
19 Kubo |
20 Takakuwa |
21 Shimoda |
22 Nakazawa |
24 Myōjin |
26 Kaimoto |
27 Kitajima |
29 Takahara |
30 Ono |
Valmentaja Troussier
Japanin joukkue – Maanosaliittojen cup 2001
1 Kawaguchi |
2 Uemura |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Miura |
11 Nakayama |
12 Narazaki |
13 Yamashita |
14 Itō |
15 Fujita |
16 K. Nakata |
17 Myōjin |
18 Toda |
19 Kubo |
20 Hato |
21 Ono |
22 Suzuki |
23 Tsuzuki |
Valmentaja Troussier
Japanin joukkue – Jalkapallon MM-kilpailut 2002
1 Kawaguchi |
2 Akita |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Nakayama |
11 Suzuki |
12 Narazaki |
13 Yanagisawa |
14 Santos |
15 Fukunishi |
16 K. Nakata |
17 Miyamoto |
18 Ono |
19 Ogasawara |
20 Myōjin |
21 Toda |
22 Ichikawa |
23 Sogahata |
Valmentaja Troussier
Japanin joukkue – Jalkapallon AM-kilpailut 2004
1 Narazaki |
3 Tanaka |
4 Endo |
5 Miyamoto |
6 Nakata |
8 Ogasawara |
10 Nakamura |
11 Suzuki |
12 Doi |
14 Santos |
15 Fukunishi |
16 Fujita |
17 Miura |
18 Matsuda |
19 Motoyama |
20 Tamada |
21 Kaji |
22 Nakazawa |
23 Kawaguchi |
24 Nishi |
25 Chano |
26 Yamada |
Valmentaja Zico
Nuorisoilmailijat

Nuorisoilmailijat ry on helsinkiläinen purjelentoseura, joka on toiminut vuodesta 1990 Räyskälän lentopaikalta. Kerhon huoltotila oli Vallilassa, sittemmin Herttoniemessä.
Seuran kalustoon on viime vuosina kuulunut 8 purjelentokonetta, joiden tyypit ovat Junior SZD-51-1, LS1-f, 2 x LS8a, Discus 2b, Ventus 2c, DuoDiscus X ja osuus ASK-21 -koneesta.
Kirjallisuutta

Kai Tynkkynen, Korkealla, kovaa ja kauas - Nuorisoilmailijat 50 vuotta - Vuodet 1995-2005, 40 A5-sivuinen historiikki vuodelta 2005.
Laskua ja nousua. Nuorisoilmailijat 60v historiikki 1955-2014.  K.Tynkkynen, P.Ylipaavalniemi
Aiheesta muualla

Yhdistyksen www-sivut
Niko Huuhtanen

| Niko Huuhtanen> Henkilötiedot |
| --- | --- |
Syntynyt: 26. kesäkuuta 2003 (ikä 21) Helsinki, Suomi
Kansalaisuus:   Suomi
Jääkiekkoilija
Lempinimi:  Huugi
Pelipaikka:  oikea laitahyökkääjä
Maila:  oikea
Pituus:  188 cm
Paino:  95 kg
Seura
Seura (P):  Tampa Bay Lightning
Sarja:  NHL
Nyk. seura:  Syracuse Crunch (AHL)
Pelinumero:  88
Pelaajaura
Pääsarjaura:  2022–
Aik. seurat:  Jukurit (SML)
NHL-varaus:  224. varaus, 2021 Tampa Bay Lightning
Niko Huuhtanen (s. 26. kesäkuuta 2003 Helsinki) on suomalainen jääkiekkoilija, joka pelaa NHL-seura Tampa Bay Lightningin organisaatiossa. Huuhtanen on pelipaikaltaan oikea laitahyökkääjä. Hän laukoo oikealta. Huuhtasta on luonnehdittu pelityyliltään voimahyökkääjäksi.
Ura > Maajoukkueura

Huuhtanen pelasi alle 20-vuotiaiden MM-kilpailuissa vuonna 2023. Hänet valittiin Latviaa vastaan pelatun alkulohkon ottelun päätteeksi Suomen ottelun parhaaksi pelaajaksi. Huuhtanen pelasi myös alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Huuhtanen on pelannut kymmenen nuorten ja 29 poikien maaottelua.
Suomen A-maajoukkueessa Huuhtanen on pelannut neljä ottelua tehopistein 1+2=3. Hän teki A-maajoukkuedebyyttinsä Karjala-turnauksen toisessa ottelussa 11. marraskuuta 2023 Tampereen Nokia Arenassa Tšekkiä vastaan. Huuhtanen merkittiin Suomen kolmosketjun oikeaan laitaan Hannes Björnisen sekä toisen debytantin, Ville Koivusen viereen. Hän teki ottelussa myös ensimmäisen A-maajoukkuemaalinsa.
Huuhtanen valittiin Pohjola-leirin tähdistökentälliseen vuonna 2018.
Newtonilainen fluidi

Newtonilainen fluidi tarkoittaa nesteitä ja kaasuja, joiden leikkausjännitys ja leikkausnopeus ovat suoraan verrannollisia virtauksen aikana.
Newtonilaiset fluidimallit kuvaavat varsin tarkasti esimerkiksi veden, etanolin ja glyserolin käyttäytymistä. Leikkausjännityksen ja -nopeuden suhdetta kutsutaan myös viskositeetiksi, joka kuvaa näin fluidin paksuutta ja kykyä vastustaa virtaamista. Leikkausjännityksellä tarkoitetaan sitä painetta, jonka samaan suuntaan kulkevat fluidikerrokset aiheuttavat toisiinsa kitkavoimien seurauksena, ja leikkausnopeus kuvaa fluidikerroksen virtausnopeutta suhteutettuna sen etäisyyteen seuraavasta fluidikerroksesta. Ei-newtonilaisten fluidien viskositeetti voi siis päinvastoin riippua leikkausjännityksestä ja -nopeudesta eli esimerkiksi vastustaa virtaamista enemmän (paksuuntua) siihen kohdistuvan voiman kasvaessa.
Nils Mani

Nils Mani (s. 23. toukokuuta 1992) on sveitsiläinen alppihiihtäjä, joka edustaa Skiclub Schwendeniä.
Nuorten MM-kilpailuissa Roccarasossa 2012 Mani saavutti hopeaa supersuurpujottelussa ja pronssia syöksylaskussa. Vuotta myöhemmin La Massif’ssa hän voitti kultaa syöksylaskussa ja hopeaa supersuurpujottelussa. Alppihiihdon maailmancupissa Mani kilpaili ensimmäisen kerran Val Gardenan syöksylaskussa joulukuussa 2012 sijoittuen 40:nneksi. Ensimmäiset maailmancupin pisteensä hän saavutti Bormion syöksylaskussa joulukuussa 2012 sijoituttuaan 27:nneksi. Parhaimmillaan hän on ollut viides Wengenin alppiyhdistetyssä tammikuussa 2017.
Aiheesta muualla

Nils Manin kotisivut (Arkistoitu – Internet Archive)
Newton Holanda Gurgel

Newton Holanda Gurgel (1. marraskuuta 1923 Acopiara – 6. huhtikuuta 2017 Crato) oli brasilialainen roomalaiskatolinen piispa. Hänet vihittiin papiksi Craton hiippakuntaan 17. joulukuuta 1949 ja nimitettiin sen vihkipiispaksi sekä Gummi in Byzacenan titulaaripiispaksi 10. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.
Holanda Gurgel sai 24. marraskuuta 1993 nimityksen Craton piispaksi, jona hän toimi, kunnes jäi eläkkeelle 2. toukokuuta 2001.
Nelson Muntz

| Nelson Muntz |
| --- | --- |

Ensiesiintyminen:  ”Sodanjulistus” (1. tuotantokausi)
Ääninäyttelijät:  Nancy Cartwright
Henkilötiedot
Sukupuoli:  Mies
Hiukset:  Ruskeat
Ikä:  10 tai vanhempi
Ammatti:  -
Tärkeimmät sukulaiset:  isä, äiti
Nelson Mandela Muntz on kuvitteellinen hahmo yhdysvaltalaisessa piirrossarjassa Simpsonit. Hän on Springfieldin ala-asteen kiusaaja, joka tunnetaan myös tavastaan nauraa pilkallisesti kenen tahansa vastoinkäymisille. Hahmon ääninäyttelijä on Nancy Cartwright. Nelsonin ensiesiintyminen oli 1. tuotantokauden jaksossa ”Sodanjulistus”.
Nelsonin tunnetuin tapa on huudahtaa vahingoniloisesti ”Haa haa!” (engl. haw haw) aina kun jollekulle sattuu jotain ikävää. Hän putkahtaa aina jostain paikalle tällaisiin tilanteisiin, vaikka ei hetkeä aiemmin olisi ollut mailla halmeilla, osoittaa sormellaan pilkan kohdetta ja päästää kuuluisan naurunsa.
Hahmon kuvaus

Nelson on neljäsluokkalainen ja siten ilmeisesti kymmenvuotias. Hän on Springfieldin ala-asteella samalla Edna Krabappelin opettamalla luokalla kuin Bart Simpson. Nelsonilla on tapana pahoinpidellä itseään heikompia lapsia koulussa ja hän käy päivittäin varastamassa toisten lounasrahat väkivaltaan turvautuen. Useimmiten Nelsonin uhreina nähdään joko pinko Martin Prince tai nynny Milhouse Van Houten, toisinaan myös Bart. Vanhempien kiusaajien Jimbon, Kearneyn ja Dolphin kanssa Nelson on hyvissä väleissä ja vaikuttaa usein kuuluvan heidän jengiinsä jonkinlaisena ulkojäsenenä. Nelson ei ole täysin paatunut, sillä toisinaan hän myös auttaa muita. Jos Bart johdattaa lapset toteuttamaan jotain yhteistä suunnitelmaa, Nelson on yleensä mukana.
Nelson pukeutuu aina repaleiseen siniseen liiviin, oranssiin t-paitaan ja shortseihin. Sarjassa tuodaan usein esiin, että hänen perheensä on köyhä ja hänen koko lapsuutensa on ollut ankea. Hän asuu kahdestaan strippari-äitinsä (ääninäyttelijä Tress MacNeille) kanssa ränsistyneessä talossa tai asuntovaunussa Springfieldin laitakaupungilla.
Aina välillä Nelson näyttää pehmeän ja herkän puolensa. Hän esimerkiksi pitää hempeistä kantrilauluista. Toisaalta häntä viehättävät myös karkeat huvitukset, kuten kainalopierujen tekeminen ja ötököiden käristäminen polttolasilla. Nelsonilla on tapana hyvästellä sanoilla smell you later ("haistellaan myöhemmin").
Nelson on todellisuudessa vanhempi kuin kymmenen, hän on nimittäin jäänyt luokalleen sen verran monta kertaa.[lähde? ] On myös paljastunut, että Nelson saattaa olla saksalaistaustainen.[lähde? ]
Ni una Sola Palabra

| ”Ni una Sola palabra” Paulina Rubio |
| --- | --- | --- |

Singlen tiedot
 Albumilta: Ananda
 Julkaistu: 23. heinäkuuta 2006
 Tuottaja(t): Cachorro Lopéz
 Tyylilaji: latin pop, pop rock
 Kesto: 03.52
 Levy-yhtiö: Universal
Paulina Rubion muut singlet
| ”Volverás” 2006 | ”Ni una Sola Palabra” 2006 | ”Nana Puede Cambiarme” 2007 |
Ni una Sola Palabra on meksikolaisen Paulina Rubion Ananda-albumille julkaistu single. Sen tuotti Cachorro Lopéz ja julkaisi Universal 23. heinäkuuta 2006. Se on Paulinan kolmas single, joka on muodostunut Yhdysvalloissa pop-hitiksi sijoittuen Billboard Hot 100 -listalla sijalle 98.
Viralliset versiot

1. Ni Una Sola Palabra (album version)
2. Ni Una Sola Palabra (Pasito Duranguense version)
3. Ni Una Sola Palabra (Norteña version)
4. Ni Una Sola Palabra (Nico Prosen B.A. mix)
5. Ni Una Sola Palabra (DJ Hessler InDaHouse extended mix)
6. Ni Una Sola Palabra (DJ Hessler InDaHouse radio mix)
7. Ni Una Sola Palabra (Reggaeton version) feat. Trebol Clan
8. Ni Una Sola Palabra (Belanova remix)
Listat ja palkinnot > Listat

| Listat | Sija |
| --- | --- |
Yhdysvallat Billboard Hot Latin Songs : 1
Yhdysvallat Billboard Latin Pop Airplay: 1
Yhdysvallat Billboard Radio Songs: 50
Yhdysvallat Billboard Hot 100: 98
Suomi Suomen virallinen latauslista: 2
Listat ja palkinnot > Palkinnot

| Valtio | Palkinto |
| --- | --- |
Espanja: Tuplaplatinaa
Newton Booth

Newton Booth
Newton Booth (30. joulukuuta 1825 – 14. heinäkuuta 1892) oli yhdysvaltalainen poliitikko. Hän toimi Kalifornian 11. kuvernöörinä vuosina 1871–1875 ja sen jälkeen liittovaltion senaattorina 1875–1881. Hän ei ollut uudelleen ehdolla vuonna 1880.
Booth tuli valituksi senaattiin lyhytikäisen Anti-Monopoly Partyn ehdokkaana. Hän kuoli Sacramentossa.
Nelson Panciatici

Nelson Panciatici vuonna 2011.
Nelson Panciatici (s. 26. syyskuuta 1988 Reims) on ranskalainen moottoriurheilija.
Ura

Panciatici on aiemmin kilpaillut Formula Renault- ja Formula 3 -luokissa vuosina 2005-2008. Hän oli kahdesti Espanjan F3-sarjan toinen vuonna 2008. Vuonna 2009 Panciatici kilpaili Superleague Formula -sarjassa. Samana vuonna hän kilpaili GP2-sarjassa Durangolla saavuttamatta pisteitä. Vuonna 2010 Panciatici kilpaili Formula Renault 3.5 -sarjassa sijoittuen sarjan 12:ksi. Vuonna 2011 hän jatkoi sarjassa sijoittuen loppupisteissä yhdeksänneksi. Vuodesta 2012 Panciatici on kilpaillut FIA World Endurance Championship -urheiluautojenluokassa. Vuosina 2012-2015 Panciatici on osallistunut Le Mansin 24 tunnin ajoon.
Panciatici on ajanut myös kaksi MM-ralli kilpailua Monte Carlon rallissa vuosina 2012-2013.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Durango | ESPFEA 12 | ESPSPR 18 | MONFEA Kesk. | MONSPR 15 | TURFEA Kesk. | TURSPR Kesk. | GBRFEA 18 | GBRSPR Kesk. | GERFEA 19† | GERSPR 13 | HUNFEA 14 | HUNSPR 20 | EURFEA Kesk. | EURSPR 15 | BELFEA 11 | BELSPR 13 | ITAFEA   | ITASPR   | PORFEA   | PORSPR   | 0 | 24. |
Rallin MM-sarjan tulokset

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Nelson Panciatici | Citroën DS3 R3T | MON 35 | SWE   | MEX   | POR   | ARG   | GRE   | NZL   | FIN   | GER   | GBR   | FRA   | ITA   | ESP   | 0 | NC |
| 2013 | Nelson Panciatici | Renault Twingo R2 | MON Kesk. | SWE   | MEX   | POR   | ARG   | GRE   | ITA   | FIN   | GER   | AUS   | FRA   | ESP   | GBR   | 0 | NC |
Panciatici vuonna 2009.
Nils Magnus Tolpo

Nils Magnus Tolpo (2. joulukuuta 1770 Köyliö – 17. kesäkuuta 1853 Tammela) oli suomalainen kirkkoherra ja teologian tohtori.
Henkilöhistoria

Tolpon vanhemmat olivat Pirkkalan kirkkoherra Mårten Tolpo (1726–1805) ja Eva Katarina Belin. Hän kävi Porin triviaalikoulua ja pääsi ylioppilaaksi 1787. Tolpo valmistui Turun akatemiasta filosofian maisteirksi 1792 ja hänet vihittiin papiksi Turun hiippakunnassa 1801. Hänestä tuli teologian tohtori 1831 ja riemumaisteri 1844.
Tolposta tuli Turun akatemian psykologian dosentti vuonna 1795 ja metafysiikan dosentti vuonna 1799. Hän toimi logiikan ja metafysiikan vt. professorina 1804 ja 1805 sekä oli samalla Turun tuomiokapitulin amanuenssina vuodesta 1795, varanotaarina vuodesta 1802 ja notaarina vuodesta 1804. Vuonna 1809 Tolposta tuli Tammelan kirkkoherra ja vuonna 1811 lääninrovasti ja Hämeenlinnan koulujen tarkastaja. Hän laati vuonna 1807 Turun hiippakunnan ensimmäisen matrikkelin ja julkaisi muutamia suomenkielisiä kirjoja. Hän vastusti kirjoituksellaan Åbo Tidningar lehdessä J. V. Snellmanin kansallisuusohjelmaa ja sai sen ansiosta osakseen pilkkanimen.
Teoksia

Åbo stifts matrikel ; Utgifven af Nils M. Tolpo, consistorii notarie. Åbo, tryckt hos J. C. Frenckell, 1807
Muistutuxia Herran Jesuxen pyhästä ehtollisesta jotka muutaman ulkomaan opettajan kirjoitusten johdosta suomexi kirjoitti yxi Jumalan sanan palvelia Hämeesä N.M.T. Hjelt, Turku 1832
Dokt. Lutheruksen Vähän katekismuksen yksikertainen selitys jonga kirjoitti yksi Jumalan sanan palvelija Hämeesä. Nordensvan, Hämeenlinna 1848
Nina Hietanen

Nina Hietanen (s. 21. elokuuta 1985) on suomalainen entinen jalkapalloilija.
Hyökkääjänä pelaava Hietanen edusti urallaan Kouvolan Susia, Kuusysiä, Helsingin Jalkapalloklubia, Åland Unitedia, FC Honkaa sekä ruotsalaisia Hammarbytä ja Stattenaa. Hän voitti Kuusysin riveissä Naisten Liigan maalipörssin kaudella 2008 ja HJK:n paidassa Suomen cupin kahdesti 2006–2007.
Maajoukkueessa Hietanen pelasi vuosina 2008 ja 2009 kaikkiaan 13 maaottelua, joissa hän teki yhden maalin.